Primarul din localitatea Sascut, judeţul Bacău, a avut o ieşire nervoasă în timp ce stătea de vorbă cu jurnaliştii după întrevederea cu liderul PSD Liviu Dragnea.

Supărat că mai mulţi protestatari îşi strigau nemulţumirile legate de partidul din care face parte, membrul PSD le-a rupt oamenilor hârtiile pe care erau scrise mesaje împotriva Guvernului.

Întrebat de reacţia lui agresivă, primarul PSD s-a scuzat şi a spus că a fost deranjat de faptul că oamenii s-au aşezat în spatele lui şi nu a vrut ca imaginea lui să fie asociată cu acţiunea lor.